Εκτίμηση ευαισθησίας και ειδικότητας διαγνωστικών δοκιμών για την ανίχνευση αντισωμάτων έναντι της Neospora caninum στο γάλα αγελάδων γαλακτοπαραγωγής στην Ελλάδα:
Creators: name: Χατζηπροδρομίδου, Ιωάννα Παντελή
Publisher: name: Aristotle University of Thessaloniki
Year: 2010
Subjects: Neospora caninum, νεοσπόρωση
Ευαισθησία και ειδικότητα
IB (ανοσοεμποτισμός), ELISA
Neospora caninum
Sensitivity and specificity
IB (immunoblot), ELISA

description: Η μόλυνση αγελάδων γαλακτοπαραγωγής από Neospora caninum δεν έχει μελετηθεί εκτενώς στις ελληνικές εκτροφές. Πρόκειται για παρασίτωση, η οποία μπορεί να επηρεάσει αρνητικά τις αποδόσεις και τη διαχειριστική αποτελεσματικότητα της εκτροφής. Επομένως, η παρουσία και ο επιπολασμός του παρασίτου στις αγελάδες μίας εκτροφής πρέπει να λαμβάνεται υπόψη στη διαχείρισή της. Η εκτίμηση της σοβαρότητας του προβλήματος για κάθε εκτροφή και, επομένως, ο καθορισμός των αντίστοιχων διαχειριστικών επιλογών πρέπει να λαμβάνουν υπόψη την αξιοπιστία των χρησιμοποιούμενων διαγνωστικών δοκιμών, η οποία όμως, πολλές φορές, είναι άγνωστη στις συγκεκριμένες συνθήκες και το περιβάλλον της εκτροφής. Σκοπός της εργασίας ήταν να εκτιμήσουμε την ευαισθησία και την ειδικότητα των διαγνωστικών δοκιμών ELISA και IB (Immunoblot) για την ανίχνευση αντισωμάτων έναντι του παρασίτου N.caninum στο γάλα αγελάδων σε ελληνικές εκτροφές. Στη βάση οτι δεν υπάρχει επιβεβαιωτική δοκιμή, η οποία να μπορεί να καθορίσει χωρίς λάθος αν πράγματι υπάρχουν αντισώματα στα εξεταζόμενα δείγματα (χρυσό πρότυπο, gold standard), χρησιμοποιήθηκε εξειδικευμένη μεθοδολογία εκτίμησης των χαρακτηριστικών των διαγνωστικών δοκιμών όταν δεν υπάρχει επιβεβαιωτική δοκιμή. Τα στοιχεία που χρησιμοποιήθηκαν για την εργασία αποτελούν πρωτογενή δεδομένα προγενέστερης εμπειρικής έρευνας (Sotiraki et al., 2008), και αφορούν σε αποτελέσματα εξέτασης δειγμάτων γάλακτος και με τις δύο δοκιμές, σε δέκα εκτροφές αγελάδων γαλακτοπαραγωγής. Η ευαισθησία και η ειδικότητα της IB εκτιμήθηκαν σε 98,8% και 91,3%, αντίστοιχα, ενώ για την ELISA οι παράμετροι αυτές εκτιμήθηκαν σε 60% και 96,7%. Συμπερασματικά, η IB έχει σημαντικά μεγαλύτερη ευαισθησία, συγκριτικά με την ELISA, ενώ η ELISA ελαφρώς μεγαλύτερη ειδικότητα, συγκριτικά με την IB. Από όσα γνωρίζουμε, είναι η πρώτη εργασία που έχει ως στόχο την εκτίμηση της ευαισθησίας και της ειδικότητας των διαγνωστικών δοκιμών IB και ELISA για την ανίχνευση αντισωμάτων έναντι του παρασίτου N.caninum, σε γάλα αγελάδων γαλακτοπαραγωγής.
description: Neospora caninum infection has not been studied comprehensively, yet, in greek dairy farms. It is a parasite infection which affects the performance and the management efficacy of the farm. Therefore, the prevalence of neosporosis has to be taken into account as far as the management of the farm is concerned. The extent of the problem in every farm and the administration guidelines drown up should take into consideration the validity of the diagnostic techniques used, something which is often unknown under particular conditions and the frame of the farm. The aim of the present study was to evaluate the diagnostic sensitivity and specificity of the diagnostic tests ELISA and IB (Immunoblot), for the detection of antibodies against N.caninum, in milk of greek dairy farms. Based on the fact that there is no gold standard, which could confirm the presence of antibodies in the tested samples, we used available statistical methods for estimation of the accuracy of the diagnostic tests, when the sensitivity and specificity of both tests are unknown. The data used in this thesis comprised original data of previous empirical study (Sotiraki et al., 2008), and refer to the results of the milk samples tested with both diagnostic tests in ten greek dairy farms. Sensitivity and specificity of IB were evaluated 98.8% and 91.3%, respectively, when the same parameters for ELISA were evaluated 60% and 96.7%, respectively. Therefore, IB has greater sensitivity, compared to ELISA, while ELISA has slightly higher specificity, relative to IB. To our knowedge, this is the fisrt study aimed to evaluate the diagnostic sensistivity and specificity of the diagnostic tests IB and ELISA, for the detection of antibodies against N.caninum in the milk of dairy cows.